Diari Oficial de la Generalitat Valenciana


Sumari del DOGV 7109, del 12-09-2013 (2013/8757)

RESOLUCIÓ de 3 de setembre de 2013, de la Conselleria d'Educació, Cultura i Esport, per la qual s'atribuïx la denominació específica de Serafí de Centelles al Centre Públic de Formació de Persones Adultes d'Oliva.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7109

Data del DOGV
:   12-09-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8757


Data del document
:   03-09-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 3 de setembre de 2013, de la Conselleria d'Educació, Cultura i Esport, per la qual s'atribuïx la denominació específica de Serafí de Centelles al Centre Públic de Formació de Persones Adultes d'Oliva. [2013/8757]  
El Consell Escolar del Centre Públic de Formació de Persones Adultes d'Oliva va aprovar sol·licitar per al mencionat centre la denominació específica de Serafí de Centelles.  
Esta proposta ha sigut aprovada pel ple de l'Ajuntament d'Oliva i disposa de l'informe favorable de la Inspecció Educativa de València.  
  
L'article 13 de la Llei Orgànica 8/1985, de 3 de juliol, reguladora del dret a l'educació, establix que tots els centres tindran una denominació específica.  
L'article 3 del Reglament orgànic i funcional dels instituts d'Educació Secundària aprovat pel Decret 234/1997, de 2 de setembre, DOGV núm. 3073, de 08.09.1997, d'aplicació supletòria als centres públics d'Educació de Persones Adultes, establix que, creat el centre, el consell escolar podrà proposar a la Conselleria d'Educació la denominació específica, amb un informe previ favorable del consell escolar municipal o, si no n'hi ha, del ple de l'ajuntament a què pertany.  
  
L'article 3.3 del mencionat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica que no figura inscrit cap centre en eixa localitat amb la dita denominació.  
La denominació proposada correspon al nom del comte d'Oliva, un dels personatges més rellevants de la història de la ciutat i de la política i cultura valenciana del segle XVI. D'esta manera es donen les condicions oportunes per a conservar en la memòria el nom d'un dels seus personatges més destacats i honrar així el seu record en el municipi d'Oliva.  
Vista la proposta del director general de Centres i Personal Docent de data 2 de setembre de 2013, i de conformitat amb esta, en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport i en virtut de la delegació establida en la Resolució de 26 de març de 2013, resolc:  
  
  
U  
Concedir la denominació específica de Serafí de Centelles al Centre Públic de Formació de Persones Adultes d'Oliva, codi 06026905.  
  
  
Dos  
Inscriure esta resolució en el Registre de Centres Docents de la Comunitat Valenciana.  
  
Tres  
La present resolució tindrà efectes a partir de l'endemà a la seua publicació en el Diari Oficial de la Comunitat Valenciana.  
  
Quatre   
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació i Formació de la Conselleria d'Educació, Cultura i Esport, en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant de del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
Tot això de conformitat amb el que establixen els articles 107, 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998 de 13 de juliol, reguladora de la jurisdicció contenciosa administrativa. Sense perjuí que s'utilitze qualsevol altra via que es considere oportuna.  
  
València, 3 de setembre de 2013.- La consellera d'Educació, Cultura i Esport, p.d. (R 26.03.2013, DOCV 6993, 28.03.2013), el secretari autonòmic d'Educació i Formació: Rafael Carbonell Peris.